cyanic-selkie/wikianc huggingface dataset:
রঞ্জাবতী সরকার
জন্ম ও প্রারম্ভিক জীবন
রঞ্জাবতীর জন্ম ১৯৬৩ খ্রিস্টাব্দের ২৯ মার্চ পিতার কর্মস্থল নাইজেরিয়ার নসুক্কা শহরে। পিতা পার্বতীকুমার সরকার ছিলেন আন্তর্জাতিক খ্যাতিসম্পন্ন বিশিষ্ট অধ্যাপক এবং মাতা ছিলেন বিখ্যাত নৃত্যশিল্পী ও নৃত্য পরিচালক  মঞ্জুশ্রী চাকী সরকার। তিন বৎসর বয়স থেকে তিনি পিতার কর্মস্থল 'স্টেট ইউনিভার্সিটি অফ নিউ ইয়র্কে'র নিউ পলৎজ ক্যাম্পাসে বড়ো হয়ে ওঠেন এবং ক্যাম্পাসের স্কুলেই তার পড়াশোনা।  তবে ছোটবেলা থেকেই নাচের তালিম পান মায়ের কাছে। সেই সঙ্গে পিয়োনো বাজানো শিখে নেন। পরবর্তীতে অবশ্য কলকাতার যাদবপুর বিশ্ববিদ্যালয় হতে ইংরাজীতে প্রথম শ্রেণীতে প্রথম হয়ে বি.এ ও এম.এ পাশ করেন এবং চারটি স্বর্ণপদক লাভ করেন। তিনি শিক্ষাক্ষেত্রেই নিজের কর্মজীবন তৈরি করতে পারতেন, কিন্তু তিনি পরিবর্তে মায়ের ইচ্ছায় নৃত্যকে বেছে নেন। ১৯৮৩ খ্রিস্টাব্দের ১৫ আগস্ট মায়ের সঙ্গে তাদের কলকাতার সল্টলেকের বাড়িতে নৃত্যসংস্থা- 'ড্যান্সার্স গিল্ড' গড়ে তোলেন এবং মায়ের পরিকল্পিত  'নবনৃত্য'-কে সার্থক করতে মায়ের নৃত্যসঙ্গিনী হন। ভরতনাট্যম, মণিপুরী,  ছৌ ইত্যাদি নৃত্যে পারদর্শিতা অর্জন করেন গোবিন্দন কুট্টি, থাঙ্কমণি কুট্টি, খগেন্দ্রনাথ বর্মন প্রমুখের কাছে নাচ শেখেন।  দেবব্রত বিশ্বাসের  কাছে রবীন্দ্র সংগীত শেখার পাশাপাশি, কলানিধি নারায়ণের কাছে অভিনয় করাও শেখেন। মাঝে মধ্যেই গবেষণা, প্রশিক্ষণ ও প্রদর্শনের জন্য তাকে আফ্রিকা, উত্তর ও দক্ষিণ আমেরিকা, যুক্তরাজ্য, ফ্রান্স স্ক্যান্ডিনেভিয়াসহ বিভিন্ন দেশে যেতে হত। বি.এ পরীক্ষার পরেই তিনি 'প্যান কালচারাল প্রোজেক্ট'-এ ১৯৮৩ খ্রিস্টাব্দে ব্রিটিশ কাউন্সিলের স্কলারশিপ লাভ করে  যুক্তরাজ্যে যান। পরে এম.এ পাশের পর যান ফ্রান্সে।
কর্মজীবন
রঞ্জাবতী মায়ের নৃত্যসঙ্গিনী হয়ে দেশে বিদেশে বহু কাজ করেছেন। পৃথিবীর বিভিন্ন প্রান্তে ড্যান্স গ্রুপের অনুষ্ঠানে প্রভূত প্রসংশা লাভ করেন। ইউনেস্কোর বিশেষ নৃত্য প্রকল্প- সমকালীন ভারতীয় নৃত্য-এর দায়িত্ব নিয়ে টানা তিন বৎসর প্রকল্প পরিচালনার কাজে বিশ্বের এক প্রান্ত থেকে অন্যপ্রান্তে ঘুরে বেড়িয়েছেন। ১৯৮৯ খ্রিস্টাব্দে মার্কিন যুক্তরাষ্ট্রের আমেরিকান ড্যান্স ফেস্টিভ্যালে যোগ দিয়ে রঞ্জাবতী আন্তর্জাতিক পরিচিতি পান। দক্ষিণ এশিয়া ও দক্ষিণ আমেরিকার ভিন্ন ভিন্ন শিল্প সংস্থার সঙ্গে তার যোগাযোগ ছিল। ১৯৯০ খ্রিস্টাব্দে তিনি মার্কিন যুক্তরাষ্ট্রের    নর্থ ক্যারোলাইনার   ডারামে  আমেরিকান ড্যান্স ফেস্টিভ্যালের আন্তর্জাতিক কোরিওগ্রাফার কর্মশালায় অংশগ্রহণ করেন এবং ১৯৯২ খ্রিস্টাব্দে তিনি 'সাউথ এশিয়ান ড্যান্স ইউথ কোম্পানি' প্রতিষ্ঠা করেন, যা   'লন্ডন ড্যান্স অ্যান্ড পারফরম্যান্স এওয়ার্ড' লাভ করে। এছাড়াও বেশ কয়েকবার তিনি  ভেনেজুয়েলাতে আমন্ত্রিত হন। পরে তিনি তার মায়ের অসুস্থতার কারণে ড্যান্সার্স গিল্ডের দায়িত্ব নেন। পশ্চিমবঙ্গ সরকার সল্টলেকে  দশ কাঠা জমি দিলে সেখানে সনাতন গুরুকূলের ধাঁচে গড়ে  তোলেন মৃত্তিকা, যার উদ্বোধন হয় ১৯৯৯ খ্রিস্টাব্দের আগস্ট মাসে এক বৃক্ষরোপনে। এরপর তিনি তার গ্রুপ নিয়ে যান ডেনমার্ক। সেখানে তিনি দেড় মাস ধরে পরিবেশন করেন স্বনির্মিত ও পরিকল্পিত  কাসান্দ্রা, লা প্র সাভানা এবং গঙ্গাবতরণ।
রঞ্জাবতী কবিতা অবলম্বনে নাচের পরিকল্পনা করতেন। তিনি দিদাস বটুয়া নামে একটি উপন্যাস রচনা করেন। মায়ের উদ্ভাবিত ''নবনৃত্য'-এর উপর একটি বইও লেখেন। অমিতাভ চক্রবর্তীর পরিচালনায় জাতীয় পুরস্কারপ্রাপ্ত "কাল অভিরতি" নামের একটি ছবিতে অভিনয় করেন। একটি ফরাসি ভাষার ছবিতেও কাজ করেছেন তিনি।
পারিবারিক জীবন ও জীবনাবসান
রঞ্জাবতী যাদবপুর বিশ্ববিদ্যালয়ের জনপ্রিয় অধ্যাপক স্যমন্তক দাসকে বিবাহ করেন, কিন্তু তাদের বিবাহ বেশিদিন টেকেনি। রঞ্জাবতী ১৯৯৯ খ্রিস্টাব্দের শারদোৎসবের সপ্তমী ও অষ্টমীতে মুম্বাইয়ের বেঙ্গলি অ্যাসোসিয়েশনের দুর্গাবাড়িতে "গঙ্গাবতরণ" শেষ নৃত্য প্রদর্শন করেন এবং তারপরই ২৩ অক্টোবর মুম্বাইতে আত্মহত্যা করেন। মৃত্যুর দুদিন আগে এক ইমেলে এক বন্ধুকে লেখেন - "আমি নিজের মধ্যে অন্ধকার জগতের সাথে লড়াই করছি।" তার মৃত্যুর পর ২০০৮ খ্রিস্টাব্দে ঐশিকা চক্রবর্তীর সম্পাদনায় প্রকাশিত হয় রঞ্জাবতীর নির্বাচিত রচনা—
মির্জা মাজহারুল ইসলাম
মির্জা মাজহারুল ইসলাম (১ জানুয়ারি ১৯২৭–১১ অক্টোবর ২০২০) বাংলাদেশের একজন অধ্যাপক, শল্যচিকিৎসক ও ভাষাসৈনিক। তিনি ১৯৫২-এর রাষ্ট্রভাষা আন্দোলনে অংশ গ্রহণ করেছিলেন। ২০১৮ সালে ভাষা আন্দোলনে অবদানের জন্য একুশে পদক লাভ করেন।
প্রারম্ভিক জীবন
মাজহারুল ইসলাম ১৯২৭ সালের ১ জানুয়ারি টাঙ্গাইলের কালিহাতি উপজেলার আগচারান গ্রামে জন্মগ্রহণ করেন। তিনি মনোমোহন বাবুর পাঠসালায় (বল্লা বাজার) ভর্তি হন। এর পূর্বে তিনি আরবি শিক্ষা লাভ করেন, এবং চতুর্থ শ্রেণীতে সরকারি বৃত্তি লাভ করে পঞ্চম শ্রেণীতে উত্তীর্ণ হন এবং বল্লা করোনেশন হাই ইংলিশ স্কুলে (বর্তমান বল্লা করোনেশন উচ্চ বিদ্যালয়) ভর্তি হন। তিনি বল্লা করোনেশন উচ্চ বিদ্যালয় এবং ঢাকা মেডিকেল কলেজের প্রথম ব্যাচের ছাত্র ছিলেন। ১৯৪৬ সালে কলকাতার রিপন কলেজ থেকে আইএসসি পাশ করে ঢাকা মেডিকেল কলেজ থেকে ১৯৫২ সালে এমবিবিএস পাশ করেন। এছাড়া উচ্চতর অধ্যয়নের লাভের উদ্দেশে যুক্তরাজ্য যান ১৯৬৩ সালে।
ভাষা আন্দোলনে অবদান
মুক্তিযুদ্ধীর রক্তক্ষয়ী সংগ্রামে তার সক্রিয় অংশগ্রহণ এবং আহতদের পাশে চিকিৎসকের ভূমিকা ছিল উল্লেখযোগ্য (১৯৭১)। মির্জা মাজহারুল ইসলাম এ আন্দোলনে জড়িত হন এর সূচনাপর্ব থেকেই(১৯৪৭)। তিনি ভাষা আন্দোলনের প্রথম দু”টি সংগ্রাম পরিষদের সদস্য ছিলেন (১৯৪৭-১৯৪৮) এবং প্রথম শহীদ মিনারের পরিকল্পনা ও নির্মানে তার বিশেষ অবদান রয়েছে (২৩ ফেব্রুয়ারি, ১৯৫২)।
ঢাকা মেডিকেল কলেজে ভাষা আন্দোলন সংগঠিত করেন। ভাষা আন্দোলনের প্রায় প্রতিটিঘটনায় মেডিকেল কলেজের প্রতিনিধি হিসেবে তিনি সক্রিয়ভাবে অংশগ্রহণ করেন। ঢাকা মেডিকেল কলেজে প্রথম রাষ্ট্রভাষা সংগ্রাম পরিষদ গঠিত হয় (৩০ সেপ্টেম্বর, ১৯৪৭), উক্ত কমিটিতে তিনি প্রতিনিধি হিসেবে অন্তভূক্ত হন। পরবর্তীতে এ পরিষদ সম্প্রসারিত হয় (১৯৪৮)। নিজেকে ভাষা আন্দোলনের 'আঁতুড় ঘরের' সাক্ষী বলে দাবি করেন এ ভাষাসৈনিক। ১৯৫২-এর একুশে ফেব্রুয়ারি ছাত্রদের ওপর পুলিশের পামলার পর তিনি হাসপাতালে কর্মরত অবস্থায় অসংখ্য আহত ভাষাকর্মীর অপারেশন করেন। ২১ ফেব্রুয়ারি যোগ দেন আমতলার জনসভায়। গায়েবি জানাজায় অংশগ্রহণ করেন ২২ ফেব্রুয়ারি
ব্যক্তিগত জীবন
মাজহারুল ইসলামের দাদা মির্জা মাহতাব উদ্দিন বেগ ব্রিটিশ সরকারের নমিনেটেড ডেপুটি পুলিশ সুপারিন্টেডেন্ট এবং পিতা মির্জা হেলাল উদ্দিন 'ডেভিড এন্ড কোম্পানী' ও 'ল্যান্ডেল এন্ড ক্লার্ক' নামক দুটি বাণিজ্যিক প্রতিষ্ঠানে কর্মকতা হিসেবে কর্মরত ছিলেন। এবং তৎকালীন পূর্ব বাংলার অর্থমন্ত্রী মির্জা নূরুল হুদা ছিলেন তার মামা।
মাইক গ্যাটিং
মাইকেল মাইক উইলিয়াম গ্যাটিং, ওবিই (Mike Gatting; জন্ম: ৬ জুন, ১৯৫৭) লন্ডনের কিংসবারিতে জন্মগ্রহণকারী ইংল্যান্ডের সাবেক প্রথিতযশা আন্তর্জাতিক ক্রিকেটার। ১৯৭৭ থেকে ১৯৯৫ সাল পর্যন্ত ইংল্যান্ড ক্রিকেট দলের প্রতিনিধিত্ব করেন। ১৯৮৬ থেকে ১৯৮৮ মেয়াদকালে ইংল্যান্ডের টেস্ট দলে নেতৃত্ব দেন। প্রথম-শ্রেণীর ক্রিকেটে মিডলসেক্সের পক্ষে ১৯৭৫ থেকে ১৯৯৮ সাল পর্যন্ত খেলেন ও ১৯৮৩ থেকে ১৯৯৭ পর্যন্ত অধিনায়কের দায়িত্ব পালন করেন। এছাড়াও তিনি ১৯৯০ সালে দক্ষিণ আফ্রিকায় বিদ্রোহী দলের সফরে দলনেতার ভূমিকায় অবতীর্ণ হয়েছিলেন। বর্তমানে তিনি ইসিবি’র ক্রিকেট অংশীদার বিভাগে পরিচালকের দায়িত্ব পালন করছেন। এছাড়াও মেরিলেবোন ক্রিকেট ক্লাবের প্রেসিডেন্ট হিসেবে ছিলেন মাইক গ্যাটিং।
প্রারম্ভিক জীবন
পেশাদারী ক্রিকেটে অংশগ্রহণের পূর্বে ওয়াটফোর্ড ইউনাইটেড দলের হয়ে ফুটবল খেলতেন। তবে, অধিকাংশ সময়েই তিনি সংরক্ষিত খেলোয়াড় ছিলেন। কুইন্স পার্ক রেঞ্জার্সের হয় অনুশীলনী খেলায় চৌদ্দ বছর বয়সী গোলরক্ষক হিসেবে গ্যাটিং বলেছিলেন যে, তিনি ছিলেন খুবই খাঁটো ও মোটা। পরবর্তীতে ক্রীড়া ভবিষ্যৎ জীবন গড়তে তিনি ক্রিকেটের দিকে ঝুঁকে পড়েন। এরফলে কুইন্স পার্ক রেঞ্জার্স দল ঐ দিনই ফিল পার্কস নামক একজন ফুটবলারকে দলে চুক্তিবদ্ধ করায়।
খেলোয়াড়ী জীবন
ঘরোয়া ক্রিকেটে গ্যাটিং তার সমগ্র খেলোয়াড়ী জীবনে বেশ সফলকাম ছিলেন। কিন্তু ইংল্যান্ড ক্রিকেট দলে খেলার জন্য তাকে বেশ কয়েক বছর সক্ষমতা যাচাই করতে হয়েছে। টেস্ট ক্রিকেটের ন্যায় উঁচু স্তরের ক্রিকেটে অবস্থান করে অর্ধ-শতক রানকে শতকে রূপান্তর করতে শুরুতে তাকে বেশ কষ্ট করতে হয়েছে। সেঞ্চুরি করার জন্য তাকে তার ৫৪তম টেস্ট ইনিংস পর্যন্ত অপেক্ষা করতে হয়। তিনি সর্বসাকুল্যে ১০টি সেঞ্চুরি হাঁকান। মাদ্রাজের এম. এ. চিদাম্বরম স্টেডিয়ামে তিনি নিজস্ব সর্বোচ্চ ২০৭ রান করেন। এ দ্বি-শতক রানটি ছিল যে-কোন ইংরেজ ক্রিকেটারের ভারতের মাটিতে দ্বিতীয় ঘটনা। ঘটনাক্রমে একই ইনিংসে গ্রেইম ফাওলার ইংল্যান্ডের পক্ষে প্রথম দ্বি-শতক হাঁকিয়েছিলেন। ১৯৮৬-৮৭ মৌসুমে অস্ট্রেলিয়ার বিপক্ষে অ্যাশেজ সিরিজ বিজয়ী ইংল্যান্ড দলের অধিনায়ক ছিলেন।
অ্যাংস্ট্রম একক
অ্যাংস্ট্রম    বা ångström   মিটার সমান দৈর্ঘ্যের একটি মেট্রিক একক; অর্থাৎ, এক মিটারের এক দশ-বিলিয়নতম (মার্কিন), এক সেন্টিমিটারের একশো-মিলিয়নতম, ০.১ ন্যানোমিটার বা ১০০ পিকোমিটার। এর প্রতীক হল Å, সুইডিশ বর্ণমালার একটি অক্ষর। এককটির নামকরণ করা হয়েছে সুইডিশ পদার্থবিদ অ্যান্ডার্স জোনাস অ্যাংস্ট্রোম (১৮১৪-১৮৭৪) এর নামে। থাম্ব|[[ইউনিকোড কোডিফিকেশনের উদাহরণ]] দৈর্ঘ্যের অত্যন্ত ক্ষুদ্র একটি একক হচ্ছে অ্যাংস্ট্রম। আলোর তরঙ্গদৈর্ঘ্য, অণু-পরমাণুর মধ্যকার দূরত্ব বা ব্যাস, ক্রিস্টাল বা স্ফটিকের তলগুলোর মধ্যকার দূরত্ব, কোষের বিভিন্ন পরিমাপ, ইত্যাদি ক্ষেত্রে দৈর্ঘ্য প্রকাশের জন্য অ্যাংস্ট্রম একক ব্যবহার করা হয়। যেমন আমরা বলি, বেগুনী আলোর তরঙ্গদৈর্ঘ্য ৪,০০০ অ্যাংস্ট্রম। সুইডেনের বিজ্ঞানী অ্যান্ডার্স জোনাস অ্যাংস্ট্রমের (Anders Jonas Ångström) নামানুসারে অ্যাংস্ট্রম এককের নামটি এসেছে। বিকিরণ বিশ্লেষণে বর্ণালিবীক্ষণ যন্ত্র বা স্পেকট্রোস্কোপ ব্যবহারের পথিকৃৎ ছিলেন তিনি। সূর্যে যে হাইড্রোজেন আছে সেটা সূর্যের আলো বিশ্লেষণের মাধ্যমে তিনিই জানিয়েছিলেন।
এক অ্যাংস্ট্রম = ০.১ ন্যানো মিটার
অ্যাংস্ট্রম আন্তর্জাতিকভাবে স্বীকৃত একক হলেও এটি এককের আন্তর্জাতিক পদ্ধতি এসআই (SI) পদ্ধতির অন্তর্ভুক্ত নয়।
বাংলাদেশ জাতীয় মহিলা অনূর্ধ্ব-২০ ফুটবল দল
বাংলাদেশ জাতীয় মহিলা অনূর্ধ্ব-২০ ফুটবল দল অনূর্ধ্ব-২০ প্রতিযোগীতায় বাংলাদেশের প্রতিনিধিত্ব করে।
মাঠ
বাংলাদেশ জাতীয় মহিলা অনূর্ধ্ব-২০ ফুটবল দল তাদের ঘরের ম্যাচগুলি বঙ্গবন্ধু জাতীয় স্টেডিয়ামে আয়োজন করে থাকে।
দক্ষিন বল্লভপুর উচ্চ বিদ্যালয় ও কলেজ
দক্ষিণ বল্লভপুর উচ্চ বিদ্যালয় ও কলেজ ফেনী জেলার ছাগলনাইয়া উপজেলার ০৯ নং শুভপুর ইউনিয়নের দক্ষিণ বল্লভপুর এ ১৯৪৮ সালের ১লা জানুয়ারিতে প্রতিষ্ঠা করেন। এই প্রতিষ্ঠানটি ৭.৮০ একর জমি জুড়ে অবস্থিত। এটি ছাত্র ও ছাত্রীর সমন্বয়ে একটি সহ শিক্ষার প্রতিষ্ঠান।
বর্তমানে এখানে বিদ্যালয় ও কলেজ শাখায় মিলে ১০৪০ জন ছাত্র ছাত্রী অধ্যয়নরত রয়েছে। ১ জন অধ্যক্ষ, ১ জন সহকারী প্রধান শিক্ষক, ২ জন সহকারী অধ্যাপক ও ০৮ জন প্রভাষক ,১২ জন সহকারী শিক্ষক, ৫ জন খন্ডকালিন শিক্ষক কর্মরত রয়েছেন। বর্তমানে ৬ষ্ঠ থেকে ১০ম শ্রেণি পর্যন্ত ৫টি ক্লাসে মোট ১০টি শাখা রয়েছে ।
কাকারা ইউনিয়ন
কাকারা বাংলাদেশের কক্সবাজার জেলার অন্তর্গত চকরিয়া উপজেলার একটি ইউনিয়ন।
সোনিয়া গাজী
সোনিয়া গাজী হলেন একজন বাংলাদেশি মডেল যিনি মিস বাংলাদেশ ২০০০ খেতাব লাভ করেছিলেন ও মিস ওয়ার্ল্ড ২০০০ প্রতিযোগিতায় অংশগ্রহণ করেছিলেন।
কাকারা ইউনিয়ন
আয়তন
কাকারা ইউনিয়নের আয়তন ৮৮৬৬ একর (৩৫.৮৮ বর্গ কিলোমিটার)।
অবস্থান ও সীমানা
চকরিয়া উপজেলার পূর্বাংশে কাকারা ইউনিয়নের অবস্থান। চকরিয়া উপজেলা সদর থেকে এ ইউনিয়নের দূরত্ব প্রায় ৫ কিলোমিটার। এ ইউনিয়নের পশ্চিমে কৈয়ারবিল ইউনিয়ন, লক্ষ্যারচর ইউনিয়ন ও চকরিয়া পৌরসভা; দক্ষিণে ফাঁসিয়াখালী ইউনিয়ন; পূর্বে সুরাজপুর মানিকপুর ইউনিয়ন এবং উত্তরে বান্দরবান জেলার লামা উপজেলার ফাইতং ইউনিয়ন ও আজিজনগর ইউনিয়ন অবস্থিত।
নামকরণ
জনশ্রুতি আছে যে, এককালে এ অঞ্চলে প্রচুর কাঁকড়া পাওয়া যেত। কাঁকড়ার প্রাচুর্য থেকে এলাকাটির নাম হয় কাকারা।
প্রশাসনিক কাঠামো
কাকারা ইউনিয়ন চকরিয়া উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম চকরিয়া থানার আওতাধীন। এ ইউনিয়ন জাতীয় সংসদের ২৯৪নং নির্বাচনী এলাকা কক্সবাজার-১ এর অংশ। এটি নলবিলা, লোটনী ও কাকারা এই ৩টি মৌজায় বিভক্ত। এ ইউনিয়নের গ্রামগুলো হল:
শিক্ষা ব্যবস্থা
কাকারা ইউনিয়নের সাক্ষরতার হার ৩৪.১১%। এ ইউনিয়নে ২টি মাধ্যমিক বিদ্যালয়, 2টি দাখিল মাদ্রাসা ও ৮টি প্রাথমিক বিদ্যালয় রয়েছে।
যোগাযোগ ব্যবস্থা
কাকারা ইউনিয়নে যোগাযোগের প্রধান সড়ক হল চিরিঙ্গা-কাকারা সড়ক। প্রধান যোগাযোগ মাধ্যম সিএনজি চালিত অটোরিক্সা ও টমটম।
অর্থনীতি
কাকারা ইউনিয়নের অধিকাংশ ব্যক্তি পেশাজীবী এবং ব্যবসায়ী। এছাড়া কৃষিজীবীও রয়েছে, কৃষিখাতে আয়ের প্রধান উৎস তামাক আর শস্য।
ধর্মীয় উপাসনালয়
কাকারা ইউনিয়নে ৩৯টি মসজিদ ও ৪টি মন্দির রয়েছে।
খাল ও নদী
কাকারা ইউনিয়নের দক্ষিণ ও পূর্ব সীমান্ত দিয়ে বয়ে চলেছে মাতামুহুরী নদী। এছাড়া রয়েছে বাইশ্যারছড়া খাল।
হাট-বাজার
কাকারা ইউনিয়নের প্রধান প্রধান হাট/বাজারগুলো হল
ড্যারেন ব্র্যাভো
ড্যারেন মাইকেল ব্র্যাভো (Dwayne Michael Bravo; জন্ম: ৬ ফেব্রুয়ারি, ১৯৮৯) ত্রিনিদাদ ও টোবাগোর সান্তা ক্রুজ এলাকায় জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার। ঘরোয়া ক্রিকেটে তিনি ত্রিনিদাদ ও টোবাগো দলে খেলে থাকেন। বামহাতি ব্যাটসম্যান হিসেবে তার পরিচিতি রয়েছে। তার আদর্শ হিসেবে রয়েছেন ব্রায়ান লারা।  অফ সাইডে তার ব্যাটিং স্টাইলের জন্য ব্রায়ান লারার সাথে তুলনা করা হয়। ব্রায়ান লারা ও ব্র্যাভো’র মা একে-অপরের আত্মীয়া। এছাড়াও তিনি ওয়েস্ট ইন্ডিজের বর্তমান ক্রিকেটার ডোয়েন ব্র্যাভোর বৈমাত্রেয় ভাই।
খেলোয়াড়ী জীবন
জুন, ২০০৯ সালে ওয়েস্ট ইন্ডিজের একদিনের দলে ডাক পান। ভারতের বিরুদ্ধে অনুষ্ঠিত ওডিআই সিরিজের প্রথম দুটি খেলায় অংশগ্রহণ করেন। সাবিনা পার্কে অনুষ্ঠিত প্রথম একদিনের আন্তর্জাতিকে অভিষেক ঘটে। প্রথম দুই বলেই দুটি চারসহ ১৬ বলে ১৯ রান তোলেন। টেস্ট ক্রিকেটে অভিষেক ঘটে শ্রীলঙ্কার বিপক্ষে ১৫ নভেম্বর, ২০১০ তারিখে। এতে তিনি ১৫৯ বল খরচ করে ৫৮ রান করেন। দ্বিতীয় টেস্টে ৮০ এবং তৃতীয় টেস্টে ৬৮ রান করেন। সফরে তার রান গড় ছিল ৬৮.৬৬।
২০১১ সালের ক্রিকেট বিশ্বকাপে অংশগ্রহণ শেষে তিনি দলের সাথে পাকিস্তান সফরে যান। দুই টেস্টের সিরিজে তিনিই ছিলেন একমাত্র ব্যাটসম্যান, যার রান সংখ্যা ১০০ পেরিয়েছিল। অক্টোবরে ওয়েস্ট ইন্ডিজ বাংলাদেশ সফরে আসে। প্রথম টেস্টে ২ ও ২৪* করেন যা ড্রয়ে পরিণত হয়। দ্বিতীয় টেস্টে তিনি শতরান করেন ও দলকে ১-০ ব্যবধানে জয়ী হতে সহাযতা করেন। ২৯৭ বলে সংগৃহীত ১৯৫ রান ছিল এ উপমহাদেশে যে-কোন ওয়েস্ট ইন্ডিয়ান ব্যাটসম্যানের ৯ম সর্বোচ্চ রান।
বায়ুকল
thumb|250px|[[বেলজিয়াম|বেলজিয়ামের উত্তর সাগরে স্থাপিত বাতাসে চালিত পাখা, যেখানে ৫ মেগাওয়াট বিদ্যুৎ উৎপাদিত হয়।]] বায়ুকল (Wind Turbine) মূলত এমন একটি ঘূর্ণমান যন্ত্র, যা বাতাস থেকে শক্তির রূপান্তর ঘটায়। বাতাসের গতি কাজে লাগিয়ে যান্ত্রিক শক্তির ব্যবহারের মাধ্যমে বায়ুকল দিয়ে সরাসরি পানি তোলা যায়, কাঠ কাটা যায়, পাথর কাটা যায়। বায়ুকল এভাবে সরাসরি কোনো কাজে ব্যবহার করা হলে তাকে বায়ুকারখানা (Windmill) বলা হয়ে থাকে। আর যেসব বায়ুকল দিয়ে বিদ্যুৎ উৎপাদন করা হয়ে থাকে, সেগুলোকে বলা হয় বায়ুজেনারেটর, বায়ুকল জেনারেটর (WTG), বায়ুশক্তি রূপান্তরকারী (WEC), এরোজেনারেটর (aerogenerator) ইত্যাদি।
ধরন
বায়ুকল আনুভূমিক কিংবা উল্লম্ব, যেকোনো রকমের হতে পারে। তবে আনুভূমিক ঘূর্ণনক্ষম বায়ুকলই বেশি ব্যবহৃত হতে দেখা যায়। thumb|center|350px|alt=3 চলমান অবস্থায় সাধারণ ধারার বায়ুকল চলমান।|চলমান অবস্থায় তিনটি সাধারণ ধারার আনুভূমিক (HAWT) এবং উল্লম্ব (VAWT) বায়ুকল।
আনুভূমিক বায়ুকল
আনুভূমিক বায়ুকলে (Horizontal Axis Wind Turbine: HAWT) বিদ্যুৎ উৎপাদী জেনারেটর এবং রোটর শ্যাফ্‌ট, টাওয়ারের চূড়ায় বসানো থাকে বাতাসের দিকে মুখ করে। এজাতীয় বায়ুকলই বায়ুকলের মধ্যে সবচেয়ে জনপ্রিয় এবং পুরোন।
উল্লম্ব বায়ুকল
উল্লম্ব বায়ুকলে (Vertical Axis Wind Turbine: VAWT) বিদ্যুৎ উৎপাদী জেনারেটর থাকে আকাশের দিকে মুখ করে এবং রোটর শ্যাফ্‌ট থাকে টাওয়ারের মতোই লম্বালম্বি। এজাতীয় বায়ুকলের মূল সুবিধা হলো এগুলোকে বাতাসের দিকে মুখ করে থাকতে হয় না।
রেকর্ডধারীদের গ্যালারি
বায়ুকল উইন্ডমিল হল এমন একটি কাঠামো যা পাল বা ব্লেড নামক ভ্যান ব্যবহার করে বায়ু শক্তিকে ঘূর্ণন শক্তিতে রূপান্তরিত করে। শব্দটি উইন্ডপাম্প, উইন্ড টারবাইন ও অন্যান্য অ্যাপ্লিকেশনের জন্যও প্রসারিত হয়, ইংরেজি বলার কিছু অংশে। বিশ্ব বায়ু ইঞ্জিন শব্দটি কখনও কখনও এই জাতীয় ডিভাইসগুলিকে বর্ণনা করতে ব্যবহৃত হয়।
উচ্চ মধ্যযুগ এবং প্রাথমিক আধুনিক যুগ জুড়ে উইন্ডমিল ব্যবহার করা হত; অনুভূমিক বা প্যানেমোন উইন্ডমিল প্রথম 9ম শতাব্দীতে পারস্যে আবির্ভূত হয়েছিল এবং 12 শতকে উত্তর- পশ্চিম ইউরোপে উল্লম্ব উইন্ডমিল প্রথম আবির্ভূত হয়েছিল। ডাচ সংস্কৃতির একটি আইকন হিসাবে বিবেচিত, বর্তমানে নেদারল্যান্ডসে প্রায় 1,000টি বায়ুকল রয়েছে।
লক্ষ্মীপুর-৩
সীমানা
লক্ষ্মীপুর-৩ আসনটি লক্ষ্মীপুর জেলার লক্ষ্মীপুর সদর উপজেলার নিম্নলিখিত ইউনিয়নসমূহ ব্যতীত লক্ষীপুর সদর উপজেলা নিয়ে গঠিত: উত্তর হামছাদী, দক্ষিণ হামছাদী, দালাল বাজার, চর রুহিতা, পার্বতী নগর, শাকচর, টুমচর, চর রমনীমহোন ও বশিকপুর
অন্তভূক্ত ইউনিয়ন ১) ভবানীগঞ্জ ইউনিয়ন ২) তেওয়ারিগঞ্জ ইউনিয়ন ৩)লাহারকান্দি ইউনিয়ন ৪)  বাঙগাখা ইউনিয়ন  ৫) চন্দ্রগঞ্জ থানা এবং ৬)  লক্ষ্মীপুর পৌরসভা
২০১৪
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে এ. কে. এম. শাহজাহান কামাল বিনা প্রতিদ্বন্দ্বিতায় নির্বাচিত হন।
জুন ১৯৯৬
খায়রুল এনাম
মানব পাত্রভিত্তিক গবেষণা
মানব পাত্রভিত্তিক গবেষণা বলতে এক ধরনের প্রণালীবদ্ধ বৈজ্ঞানিক গবেষণাকে বোঝায় যাতে মানুষকে গবেষণার পাত্র হিসেবে ব্যবহার করা হয়। এই গবেষণাতে (পেশাদার বা ছাত্র) অনুসন্ধানকারী গবেষক একজন জীবিত ব্যক্তির সাথে আন্তঃক্রিয়া বা হস্তক্ষেপমূলক প্রক্রিয়ার মাধ্যমে সেই ব্যক্তি সম্পর্কে উপাত্ত বা জৈব নমুনা সংগ্রহ করেন এবং সেই উপাত্ত বা জৈব নমুনা ব্যবহার, অধ্যয়ন বা বিশ্লেষণ করেন, যাকে হস্তক্ষেপমূলক মানব পাত্রভিত্তিক গবেষণা বলা হয়। অথবা তিনি কোনও উৎস থেকে একজন জীবিত ব্যক্তি সম্পর্কে শনাক্তকরণযোগ্য ব্যক্তিগত তথ্য বা জৈব নমুনা সংগ্রহ, ব্যবহার, অধ্যয়ন, বিশ্লেষণ বা উৎপাদন করেন, যাকে পর্যবেক্ষণমূলক মানব পাত্রভিত্তিক গবেষণা বলা হয়। হস্তক্ষেপমূলক প্রক্রিয়া বলতে জীবিত ব্যক্তির দেহ থেকে সরাসরি তথ্য বা জৈব নমুনা সংগ্রহের প্রক্রিয়া বোঝাতে পারে, এবং ব্যক্তিকে বা ব্যক্তির চারপাশের পরিবেশকে গবেষণার উদ্দেশ্যসাধনের লক্ষ্যে কৌশলে পরিচালনা করাকেও বোঝাতে পারে। রক্ত সংগ্রহ, জরিপ পরিচালনা, অংশগ্রহণকারীর পরিবেশ পরিবর্তন, ঔষধ প্রয়োগ, মৌখিক পরীক্ষা বা সাক্ষাৎকার, মনোবৈজ্ঞানিক পরীক্ষা সম্পাদন, তথ্য সংগ্রহ, শিক্ষাদানের নতুন কৌশল পরীক্ষা করা, ইত্যাদি কিছু মানব পাত্রভিত্তিক গবেষণার উদাহরণ।
উচ্চতর জীববিজ্ঞান, রোগীভিত্তিক চিকিৎসাবিজ্ঞান, স্বাস্থ্যসেবিকা বিদ্যা, মনোবিজ্ঞান, সমাজবিজ্ঞান, রাষ্ট্রবিজ্ঞান ও নৃবিজ্ঞানসহ বিজ্ঞানের বহু বিভিন্ন ক্ষেত্রে মানব পাত্রভিত্তিক গবেষণা সম্পাদন করা হয়ে থাকে। গবেষণায় অংশগ্রহণকারী মানব পাত্রদের উপরে অন্যায় ব্যবহার রোধের উদ্দেশ্যে বিভিন্ন ব্যবস্থা গ্রহণ করা হয়ে থাকে।
ফিফা ১১
ফিফ ১১ (উত্তর আমেরিকায় ফিফা সকার ১১) ইলেকট্রনিক আর্টসের ফিফা গেম সিরিজের একটি ভিডিও গেম। গেমটি প্রস্তুত করেছে ইয়ে কানাডা এবং ইএ স্পোর্টসের লেবেলের অধীনে বিশ্বব্যাপী প্রকাশ করা হয়েছে। ২০১০ সালের ২৮ সেপ্টেম্বর উত্তর আমেরিকায়, ৩০ সেপ্টেম্বর অস্ট্রেলিয়ায় এবং ১ অক্টোবর ইউরোপে এর উইই এবং নিন্টেন্ডো ডিএস ছাড়া অন্য সকল সংস্করণ অবমুক্ত করা হয়েছে। উইই সংস্করণ ১ অক্টোবর উত্তর আমেরিকা এবং ইউরোপে এবং ডিএস সংস্করণ ৮ অক্টোবর অবমুক্ত হয়েছে। ফিফা গেম সিরিজে এবারই প্রথম পিসি, এক্সবক্স ৩৬০ এবং প্লেস্টেশন ৩ সংস্করণে একই গেম ইঞ্জিন ব্যবহার করা হয়েছে। গেমে ধারাভাষ্য করেছেন মার্টিন টেইলের এবং অ্যান্ডি গ্রে। গেমটি ইতিবাচক সাড়া পায় এবং গোল্ডেন জয়স্টিক পুরস্কারে রেকর্ড সংখ্যক (২.০৬ মিলিয়ন) ভোট পেয়ে বর্ষসেরা ক্রীড়া গেমের পুরস্কার জিতে।
লীগ
ফিফা ১১-তে ২৪টি দেশের ৩১টি লাইসেন্সকৃত লীগ রয়েছে (দ্বিতীয় বিভাগ সহ), এবং ৩৪টি জাতীয় দল রয়েছে।
১৯৯৪–৯৫ বুন্দেসলিগা
১৯৯৪–৯৫ বুন্দেসলিগা জার্মানির পেশাদার ফুটবল লীগের শীর্ষ স্তর বুন্দেসলিগার ৩২তম মৌসুম ছিল। এই মৌসুমটি ১৯৯৪ সালের ১৯শে আগস্ট তারিখে শুরু হয়ে ১৯৯৫ সালের ১৭ই জুন তারিখে সম্পন্ন হয়েছিল। শালকের জার্মান মধ্যমাঠের খেলোয়াড় আন্ড্রেয়াস মুলার এই মৌসুমের প্রথম গোল করেছিলেন।
বায়ার্ন মিউনিখ বুন্দেসলিগার পূর্ববর্তী আসরের চ্যাম্পিয়ন, যারা ১৯৯৩–৯৪ মৌসুমে ৪৪ পয়েন্ট অর্জন করে এই প্রতিযোগিতার ইতিহাসে ১২তম বারের মতো শিরোপা জয়লাভ করেছিল।
এই মৌসুমে ৪৯ পয়েন্ট অর্জন করে বরুসিয়া ডর্টমুন্ড ১ম বারের মতো বুন্দেসলিগা এবং ৪র্থ বারের মতো জার্মান শিরোপা জয়লাভ করেছিল। ভেয়ার্ডার ব্রেমেনের জার্মান আক্রমণভাগের খেলোয়াড় মারিও বাসলার এবং বরুসিয়া মনশেনগ্লাডবাখের জার্মান আক্রমণভাগের খেলোয়াড় হাইকো হেরলিখ ২০ গোল করে এই মৌসুমের শীর্ষ গোলদাতার পুরস্কার জয়লাভ করেছিলেন।
প্রতিযোগিতার ধরন
প্রতিটি ক্লাব একে অপরের বিরুদ্ধে দুইটি ম্যাচে মুখোমুখি হয়েছিল; একটি নিজেদের মাঠে এবং অপরটি প্রতিপক্ষ দলের মাঠে। ক্লাবগুলো প্রতিটি জয়ের জন্য দুই পয়েন্ট এবং ড্রয়ের জন্য এক পয়েন্ট করে অর্জন করেছিল। যদি দুই বা ততোধিক ক্লাব সমান পয়েন্ট অর্জন করে থাকে, তবে গোল পার্থক্যের মাধ্যমে পয়েন্ট তালিকায় তাদের অবস্থান নির্ধারণ করা হয়েছিল। সর্বাধিক পয়েন্ট অর্জনকারী ক্লাবটি চ্যাম্পিয়ন হিসেবে শিরোপা জয়লাভ করেছিল এবং সর্বনিম্ন পয়েন্ট অর্জনকারী তিনটি ক্লাব ২. বুন্দেসলিগায় অবনমিত হয়েছিল।
দল
১৯৯৩–৯৪ মৌসুম শেষে নুর্নবার্গ, ভাটেনশাইড এবং লকোমোতিভ লাইপৎসিশ মৌসুমে সর্বনিম্ন পয়েন্ট অর্জন করে পয়েন্ট তালিকার সর্বনিম্ন অবস্থানে থাকা দুই ক্লাব হিসেবে বুন্দেসলিগা হতে সরাসরি অবনমিত হয়েছিল। অন্যদিকে, তাদের বদলে বোখুম, বায়ার ০৫ উরডিঙ্গেন এবং ১৮৬০ মিউনিখ বুন্দেসলিগায় উন্নীত হয়েছিল। পূর্ববর্তী মৌসুমের মতো এই মৌসুমেও ১৮টি ক্লাব প্রতিদ্বন্দ্বিতা করেছিল।
বেঞ্জামিন মুসোকে
বেঞ্জামিন মুসোকে (জন্মঃ২৩ অক্টোবর ১৯৭৬ কাম্পালা, উগান্ডা ) একজন উগান্ডান ক্রিকেটার ।তিনি ডানহাতি ব্যাটসম্যান এবং ডানহাতি মিডিয়াম পেস বোলার, তিনি ২০০১ সাল থেকে উগান্ডার জাতীয় ক্রিকেট দলের ম্যাচে চারটি প্রথম-শ্রেণীর ম্যাচ এবং পাঁচটি এ তালিকার ম্যাচ খেলেছেন।
খেলোয়াড়ি জীবন
মুসোকের প্রথম আন্তর্জাতিক ম্যাচ ছিল ১৯৯৭ আইসিসি ট্রফি যখন তিনি পূর্ব ও মধ্য আফ্রিকা এর প্রতিনিধিত্ব করেছিলেন কুয়ালালামপুর, মালয়েশিয়া টুর্নামেন্টে।তিনি  ঐ টুর্নামেন্টে ৫ টি ম্যাচ খেলেছিলেন। ২০০১ সালে আইসিসি ট্রফিতে তিনি প্রথম উগান্ডার হয়ে অংশগ্রহণ তার প্রথম শ্রেণির ক্রিকেটে আত্মপ্রকাশ ২০০৪ সালের এপ্রিলে, যখন তিনি নামিবিয়ার বিপক্ষে আইসিসি আন্তঃকন্টিনেন্টাল কাপের ম্যাচ খেলেন, পরে বছর একই টুর্নামেন্টে কেনিয়ার বিপক্ষেও খেলেন।
২০০৫ সালে, তিনি ২০০৫ আইসিসি ইন্টারকন্টিনেন্টাল কাপে কেনিয়া এবং নামিবিয়ার বিপক্ষে আরও দুটি প্রথম শ্রেণির ম্যাচ খেলেছিলেন এবং ২০০৫ আইসিসি ট্রফিতে তার লিস্ট-এ ক্রিকেটে অভিষেক ঘটে। ২০০৭ সালের জানুয়ারিতে বারমুডা এবং কানাডার বিপক্ষে ম্যাচ খেলে তিনি উগান্ডার হয়ে খেলা চালিয়ে যান। পরের বছর অস্ট্রেলিয়ার ডারউইনে ওয়ার্ল্ড ক্রিকেট লিগে তাদের প্রতিনিধিত্ব করার আগে একটি টুর্নামেন্ট উগান্ডা জিতেছিল।
আলোকদিয়া উচ্চ বিদ্যালয়
আলোকদিয়া উচ্চ বিদ্যালয় বাংলাদেশের টাঙ্গাইল জেলার মধুপুর উপজেলায় অবস্থিত একটি মাধ্যমিক বিদ্যালয়। ১৯৯৫ সালে প্রতিষ্ঠিত প্রতিষ্ঠানটি নিম্ন মাধ্যমিক স্কুল সার্টিফিকেট ও মাধ্যমিক স্কুল সার্টিফিকেট প্রদান করে।
মুহাম্মদ নাসিরুদ্দীন আল-আলবানী
মুহাম্মদ নাসিরুদ্দিন আল-আলবানী ছিলেন বিংশ শতাব্দীর একজন সিরীয় ইসলামি চিন্তাবিদ, যিনি হাদীস ও ফিকহ শাস্ত্রের ক্ষেত্রে বিশেষ অবদান রেখেছেন। তিনি পেশাগতভাবে একজন ঘড়ি মেরামতকারী ছিলেন এবং এর পাশাপাশি তিনি ছিলেন একজন প্রামাণ্য লেখক ও বক্তা। তিনিই প্রথম সালাফি শব্দটিকে একটি শ্রেণীগত প্রতীক হিসেবে ব্যবহার করেছিলেন। তিনি সিরিয়ায় তার খ্যাতি প্রতিষ্ঠা করেন, যেখানে তার পরিবার ছোটবেলায় স্থানান্তরিত হয়েছিল এবং যেখানে তিনি শিক্ষিত ছিলেন।
আল-আলবানী সহিংসতার পক্ষে সওয়াল করেননি, প্রতিষ্ঠিত সরকারের প্রতি নীরবতা এবং আনুগত্য পছন্দ করতেন।
কাজ সমূহ
তিনি প্রধানত হাদীস এবং বিজ্ঞানের ক্ষেত্রে শতাধিক গ্রন্থ প্রকাশ করেছেন।
সমালোচনা
আলবানী এবং তার কর্মপদ্ধতি সমসাময়িক সুন্নি পণ্ডিতদের দ্বারা সমালোচিত হয়েছিল, যারা বিভিন্ন ধর্মতাত্ত্বিক ও রাজনৈতিক বিরোধীদের সমন্বয়ে গঠিত। এই অন্তর্ভুক্ত: "প্রকৃতপক্ষে, আমি উপসংহারে পৌঁছেছি যে তার পদ্ধতিগুলি ফকীহ ও হাদীস বিশারদদের সাথে একমত নয় এবং তার পদ্ধতিগুলি সাধারণভাবে এবং বিশেষভাবে উভয় আইনশাস্ত্রের প্রমাণগুলিতে বিরাট বিশৃঙ্খলা এবং স্পষ্ট বাধা সৃষ্টি করছে। আইন ও হাদীসের ইমামদের প্রতি তার আস্থার অভাব রয়েছে, সেইসাথে আমাদের হাতে প্রদত্ত সমৃদ্ধ হাদিস ও আইন ঐতিহ্যের প্রতি তার আস্থা নেই, যাতে উম্মা অত্যন্ত গর্বিত।"
মৌলিক সংখ্যা গণনাকারী ফাংশন
π(x) হচ্ছে মৌলিক সংখ্যা গণনাকারী ফাংশন যা কোন স্বাভাবিক সংখ্যা x-এর সমান বা ছোট মানের মৌলিক সংখ্যার সংখ্যা প্রদান করে। উদাহরণস্বরূপ, π(10) = 4 কারণ চারটি মৌলিক সংখ্যা আছে (২, ৩, ৫ ও ৭) যেগুলি ১০-এর সমান বা ছোট।
thumb|right|400px|প্রথম ৬০ টি n এর জন্য π(n)
১৮ শতকে কার্ল ফ্রিড‌রিশ গাউস এবং ল্যাগ্রাঞ্জ বলেন এর আসন্ন মান নিরদেশ করে। কারণ
আরও দেখুন
মৌলিক সংখ্যা উপপাদ্য
শুজলপুর
শুজলপুর (Shujalpur) ভারতের মধ্য প্রদেশ রাজ্যের শাজাপুর জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৪৮ মিটার (১৪৬৯ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে শুজলপুর শহরের জনসংখ্যা হল ৪২,৪৬৫ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৬১%। সারা ভারতের সাক্ষরতার হার ৫৯.৫%, তার চাইতে শুজলপুর এর সাক্ষরতার হার বেশি।
এই শহরের জনসংখ্যার ১৬% হল ৬ বছর বা তার কম বয়সী।
লঘিষ্ঠ গণন
পরিমাপবিজ্ঞানে, একটি পরিমাপ যন্ত্রের লঘিষ্ঠ গণন বা ন্যূনাঙ্ক (ইংরেজি: Least count, সংক্ষেপে LC) হলো পরিমাপ করা পরিমাণের ক্ষুদ্রতম মান যা যন্ত্রের স্কেলে সমাধান করা যেতে পারে। লঘিষ্ঠ গণন একটি যন্ত্রের নির্ভুলতার সাথে সম্পর্কিত; একটি যন্ত্র যা অন্য যন্ত্রের সাপেক্ষে একটি মানের ক্ষুদ্র পরিবর্তন পরিমাপ করতে পারে, সেটির একটি ক্ষুদ্র "লঘিষ্ঠ গণন" মান রয়েছে এবং তা আরও সুনির্দিষ্ট। যন্ত্র দ্বারা তৈরি যেকোনো পরিমাপ লঘিষ্ঠ গণনের বিশ্লেষণের চেয়ে কম পুনরাবৃত্তিযোগ্য বলে বিবেচিত হতে পারে। একটি যন্ত্রের লঘিষ্ঠ গণন যন্ত্রের নির্ভুলতার বিপরীতভাবে সমানুপাতিক।
উদাহরণস্বরূপ, সূর্যঘড়িতে কেবল দিনের আলোর ঘন্টার প্রতিনিধিত্বকারী স্কেল চিহ্নিত থাকতে পারে; এটা অন্তত এক ঘন্টার গণন হবে। দৌড়ের সময় ব্যবহৃত একটি স্টপওয়াচ সেকেন্ডের শততম ভাগে নেমে যেতে পারে, এটি যন্ত্রটির নূন্যাঙ্ক। স্টপওয়াচটি সূর্যালোকের চেয়ে সময়ের ব্যবধান পরিমাপের ক্ষেত্রে আরও সুনির্দিষ্ট কারণ এতে অতিবাহিত সময়ের প্রতিটি ঘন্টায় অধিক "অঙ্ক" (স্কেল অন্তর) থাকে। বিভিন্ন পরীক্ষা-নিরীক্ষায় ব্যবহৃত ভার্নিয়ার ক্যালিপার্স এবং স্ক্রু গজের মতো যন্ত্রগুলির সঠিক পাঠ পাওয়ার জন্য একটি যন্ত্রের নূন্যাঙ্ক একটি অত্যন্ত গুরুত্বপূর্ণ সরঞ্জাম।
লঘিষ্ঠ গণন পরিমাপের পরীক্ষামূলক ত্রুটির অন্যতম উৎস। একটি ভার্নিয়ার ক্যালিপার্সের লঘিষ্ঠ গণন হলো .০২ মিমি এবং একটি মাইক্রোমিটারের সর্বনিম্ন গণন হলো .০১ মিমি৷
লঘিষ্ঠ গণন ত্রুটি
পরিমাপ যন্ত্র দ্বারা যে ক্ষুদ্রতম মান পরিমাপ করা যায় তাকে তার লঘিষ্ঠ গণন বা ন্যুনাঙ্ক বলে। পরিমাপ করা মান শুধুমাত্র এই মান পর্যন্ত ভালো। লঘিষ্ঠ গণনা ত্রুটি হলো যন্ত্রের বিশ্লেষণের সাথে সম্পর্কিত ত্রুটি।
একটি মিটার রুলারের ১ মিমি ভাগসংখ্যার ব্যবধান বা অন্তরে স্নাতক হতে পারে। একটি ক্যালিপার্সে একটি ভার্নিয়ার স্কেলে কমপক্ষে ০.১ মিমি গণন থাকতে পারে যখন একটি মাইক্রোমিটারে কমপক্ষে ০.০১ মিমি বা ১০ মাইক্রন গণন থাকতে পারে।
পদ্ধতিগত এবং এলোমেলো উভয় ত্রুটির সাথেই লঘিষ্ঠ গণন ত্রুটি ঘটে থাকে। উচ্চ নির্ভুলতার যন্ত্রগুলি লঘিষ্ঠ গণন ত্রুটি কমাতে পারে। পরিমাপিত পরিমাণের পুনরাবৃত্তি করে এবং ফলাফলের গাণিতিক গড় গ্রহণ করলে, গড় মান পরিমাণের প্রকৃত মানের খুব কাছাকাছি হবে।
সৈয়দ হাকিম
সৈয়দ হাকিম জাহাঙ্গীরের রাজত্বকালে সুবাহ বাংলার একজন সামরিক কর্মচারী ছিলেন। তিনি বাকলা বিজয়ের প্রধান সেনাপতি ছিলেন এবং এবং পরবর্তীকালে এই অঞ্চলের প্রথম ফৌজদার হিসেবে জিম্মাদারী পালন করেন।
কর্মজীবন
বাংলার সুবাহদার ইসলাম খাঁ সৈয়দ হাকিমকে চন্দ্রদ্বীপের রাজা রামচন্দ্র বসুর বিরুদ্ধে অভিযানের প্রধান সেনাপতি নিযুক্ত করেন। যুদ্ধ প্রায় এক সপ্তাহ স্থায়ী হয়, যার ফলে রাজার আত্মসমর্পণ হয় এবং বাকলা অঞ্চল সুবাহ বাংলার সাথে যুক্ত হয়। বিজয়ের পর, হাকিম এবং তার ফৌজেকে নিকটবর্তী যশোরের রাজা প্রতাপাদিত্যের বিরুদ্ধে যুদ্ধরত মোগল ফৌজেকে সহায়তা করার জন্য নির্দেশ দেওয়া হয়েছিল। সুবাহদার ইসলাম খাঁ সৈয়দ হাকিমকে সম্মানের পোশাক, ঘোড়া এবং অন্যান্য উপহার দেওয়ার জন্য ভূষণার রাজা সত্রাজিতকে পাঠান যাতে তাকে তার অবদান অব্যাহত রাখতে অনুপ্রাণিত করা যায়। পর্তুগিজ আর্মাদের সাথে মোকাবিলা করার পাশাপাশি প্রতাপাদিত্যকে যখন জানানো হয় যে সৈয়দ হাকিমের নেতৃত্বে আরেকটি বাহিনী যশোরের দিকে আসছে তখন তিনি মোগল ফৌজের কাছে আত্মসমর্পণের সিদ্ধান্ত নেন।  আত্মসমর্পণের পরে, ইসলাম খাঁ সৈয়দ হাকিমকে তার ভাইদের সাথে বাকলায় ফিরে যাওয়ার এবং সুবাহ বাংলার পক্ষে সেই অঞ্চলের প্রশাসনের নির্দেশ দিয়ে একটি চিঠি পাঠান।
১৬১৫ খ্রীষ্টাব্দে, বাংলার পরবর্তী সুবাহদার কাশেম খাঁ সৈয়দ হাকিম এবং তাঁর ভাই সৈয়দ কাশুকে আসাম অভিযানের সেনাপতি সৈয়দ আবু বকরের সাথে যোগ দিতে নির্দেশ দেন। কয়েকদিনের মধ্যে সৈয়দ হাকিম এবং সৈয়দ কাশু ৪০০ ঘোড়া এবং বড় একটি পদাতিক ফৌজকে নেতৃত্ব দিয়ে আসামে সৈয়দ আবু বকরের বাহিনীর সাথে চলে যান। বাহারিস্তান-ই-গায়েবী জানাচ্ছে যে সৈয়দ আবু বকর সৈয়দ হাকিমের ফৌজেকে খোশ আমদেদ জানাননি যদিও তার স্বজনেরা তাকে তা করার জন্য সুপারিশ করেছিলেন। সৈয়দ হাকিম সৈয়দ আবু বকর কর্তৃক স্থাপিত কেল্লার বাইরে তার ফৌজেকে শিবির করার সিদ্ধান্ত নেন। পরের দিন যুদ্ধ শুরু হয়, আহোমরা তাদের সাথে যাওয়ার সাথে সাথে প্রতিটি শিবির ধ্বংস করে। কেল্লার মধ্যে না থাকার কারণে, সৈয়দ হাকিমের সহায়তা বিলম্বিত হয় এবং মোগলরা একটি ভারী পরাজয়ের সম্মুখীন হয়, হাতি লুটপাট ও অস্ত্রাগার ধ্বংস হয়।
রাশিয়া ও গণবিধ্বংসী অস্ত্র
পারমাণবিক অস্ত্রের মজুদের মূল্যায়নকারী সংস্থা ফেডারেশন অফ আমেরিকান সায়েন্টিষ্টের মতে, ২০১৮-এর হিসেবে রাশিয়া ফেডারেশনের মোট ৭৮৫০টি পারমাণবিক ওয়ারহেড রয়েছে, যার মধ্যে ১,৬০০টি কৌশলগতভাবে কার্যকর। নিউ স্টার্ট চুক্তি কর্তৃক অনুমোদিত বিশেষ বোমা গণনা বিধির কারণে এটি একটি বড় অংশ, যা প্রতিটি কৌশলগত পারমাণবিক বোমাকে ওয়ারহেডের সংখ্যা নির্বিশেষে একটি ওয়ারহেড হিসাবে গণনা করে - বিমান দ্বারা বহন করা মাধ্যাকর্ষণ বোমা এবং/অথবা ক্রুজ মিসাইল। পরিসংখ্যানগুলো, প্রয়োজন দ্বারা, শুধুমাত্র অনুমান নির্ভর কারণ "প্রতিটি দেশের দখলে থাকা পারমাণবিক অস্ত্রের সঠিক সংখ্যাটি নিবিড় ভাবে জাতীয় গোপনীয় বিষয়।" পারমাণবিক অস্ত্র ছাড়াও, রাশিয়া ১৯৯৭ সালে ৩৯,৯৬৭ টন রাসায়নিক অস্ত্র মজুদ করেছে বলে ঘোষণা দেয়। সোভিয়েত ইউনিয়ন রিজার্ভেশনসহ ৫ই এপ্রিল, ১৯২৮ সালে জেনেভা প্রোটোকলকে অনুমোদন দেয়। সংরক্ষণ ১৮ই জানুয়ারী, ২০০১ সালে বাদ দেওয়া হয়। রাশিয়া জৈবিক অস্ত্র সম্মেলন এবং রাসায়নিক অস্ত্র সম্মেলন এর সদস্য। ১৯৮৬ সালে সোভিয়েত ইউনিয়ন ৪৫,০০০টি পারমাণবিক ওয়ারহেড নিয়ে শীর্ষস্থানে ছিল। অনুমান করা হয় যে ১৯৪৯ থেকে ১৯৯১ পর্যন্ত সোভিয়েত ইউনিয়ন প্রায় ৫৫,০০০টি পারমাণবিক ওয়ারহেড তৈরি করেছিল। ২০১৯ সালের প্রথম দিকে, বিশ্বের ১৩,৮৬৫টি পারমাণবিক অস্ত্রের ৯০% এরও বেশি রাশিয়া এবং মার্কিন যুক্তরাষ্ট্রের মালিকানাধীন ছিল।
জৈবিক অস্ত্র
সোভিয়েত জৈবিক অস্ত্র কর্মসূচি প্রাথমিকভাবে সোভিয়েত ইউনিয়নের প্রতিরক্ষা মন্ত্রণালয় (১৯৪৫ ও ১৯৭৩ এর মধ্যে) দ্বারা বিকশিত হয়েছিল।
সোভিয়েত ইউনিয়ন ১০ এপ্রিল, ১৯৭২ সালে জৈবিক অস্ত্র সম্মেলনে স্বাক্ষর করে এবং ২৬ মার্চ, ১৯৭৫ সালে চুক্তিটি অনুমোদন করে। ১৯৭৫ সালের পর জৈবিক অস্ত্রের কর্মসূচিটি প্রধানত "বেসামরিক" বায়োপ্রেপাট্যাট সংস্থার দ্বারা পরিচালিত হয়েছিল, যদিও এটি সোভিয়েত প্রতিরক্ষা মন্ত্রণালয়, কৃষি মন্ত্রণালয়, রাসায়নিক শিল্প মন্ত্রণালয়, স্বাস্থ্য মন্ত্রণালয়, এবং সোভিয়েত একাডেমী অফ সায়েন্সেস এর অনেক সু্যোগ - সুবিধা অর্ন্তভুক্ত ছিল।
কেন আলীবেকের মতে, যিনি সোভিয়েত জৈবিক অস্ত্র সংস্থা বায়োপ্রেপাট্যাটের উপ-পরিচালক ছিলেন এবং ১৯৯২ সালে মার্কিন যুক্তরাষ্ট্রে পালিয়ে গিয়েছিলেন, সোভিয়েত ইউনিয়নের বিচ্ছিন্ন এলাকায় ল্যাবগুলিতে অস্ত্র তৈরি করা হয়েছিল যার মধ্যে সমাবেশ সুবিধাসহ রয়েছে অমুতনিস্ক, পেনজা এবং পোকারভে ও গবেষণা সুবিধা রয়েছে মস্কো, স্টিরস্কি এবং ভ্লাদিমিরে। এই অস্ত্রগুলি বেশিরভাগ সময়ে আরাল সাগরের "রিবার্থ আইল্যান্ড" (ভোজরোঝেডিয়া) এ বেশ কয়েকটি ফ্যাসিলিটিতে পরীক্ষা করা হয়েছিল, অস্ত্রগুলো সাধারনত আকাশে নিক্ষেপ করা হতো নিচের বানরদেরকে লক্ষ্য করে, তারপর অস্ত্রের প্রভাবসমূহ নির্ধারণ করতে বানরগুলিকে নিরীক্ষণ করা হতো। আলীবেকের মতে, যদিও সোভিয়েতের এই আক্রমণাত্মক কার্যক্রম আনুষ্ঠানিকভাবে ১৯৯২ সালে শেষ হয়ে গেছে, রাশিয়া বিডব্লিউসি কর্তৃক নিষিদ্ধ কর্মকান্ডে এখনও জড়িত হতে পারে।
১৯৯৩ সালে, সেভার্ডলবস্ক অ্যানথ্রাক্স লিক এর ঘটনাটি রাশিয়ায় প্রকাশিত হয়ে যায়। ঘটনাটি ঘটে ২ই এপ্রিল, ১৯৭৯ সালে যখন অ্যানথ্রাক্সের স্পোর ভুলবশত মস্কো থেকে পূর্বের সেভার্ডলবস্ক (পূর্বে, এবং এখন আবার, ইয়েকাতেরিনবুর্গ) শহরের একটি সামরিক ফ্যাসিলিটি থেকে মুক্ত করে দেয়া হয়।  এই রোগের পরবর্তী প্রাদুর্ভাবের ফলে ৯৪ জন মানুষ সংক্রামিত হয়েছিল, যার মধ্যে ৬৪ জন ছয় সপ্তাহের মধ্যে মারা গিয়েছিল।
রাসায়নিক অস্ত্র
১৩ই জানুয়ারী, ১৯৯৩ সালে রাশিয়া রাসায়নিক অস্ত্র সম্মেলনে স্বাক্ষর করে এবং ৫ই নভেম্বর, ১৯৯৭ সালে এটি অনুমোদন করে। রাশিয়া ১৯৯৭ সালে ৩৯,৯৬৭ টন রাসায়নিক অস্ত্রের একটি মজুদের ঘোষণা করেছে যার মধ্যে রয়েছে:
১৯৯৮ সালের আগস্টের রাশিয়ান আর্থিক সংকটের কারণে রাসায়নিক অস্ত্র ধ্বংসের তিন বছরের নিষ্ক্রিয়তা অনুসরণ করে।
রাশিয়া তার রাসায়নিক অস্ত্র (বা প্রয়োজনীয় রাসায়নিক) সংরক্ষণ করেছে এমন ৮ টি স্থানের নাম ঘোষণা করেছে: গর্নি (সারাটব রিপাবলিক) (গণনা অনুযায়ী ঘোষিত মজুদের ২.৯%) এবং কামবার্কা (উদমার্ট রিপাবলিক) (১৫.৯%) মজ ইতিমধ্যে ধ্বংস করা হয়েছে। In সচচুচেয়ে (কুরগান অবলাস্ট) (১৩.৬%), মারাদেয়কোবস্কে (কিরভ অবলাস্ট) (১৭.৪%) এবং লিওনয়ড্কা (পেনজা অবলাস্ট) (১৭.২%) ধ্বংস করা হয়েছে, এবং নির্মাণাধীন করেছে পোচেপ (বারইয়ান্সক অবলাস্ট) (১৮.৮%) এবং কিজনার (উদমার্ট রিপাবলিক) (১৪.২%)।
২০১৭ সালের ২৭ সেপ্টেম্বর, ওপিসিডব্লিউ ঘোষণা করেছিল যে রাশিয়া তার সমগ্র রাসায়নিক অস্ত্রের মজুদ ধ্বংস করেছে।
নভিচক এজেন্ট
নভিচক এজেন্টের একটি পরিসীমা ১৯৭০ ও ১৯৮০-এর দশকে উন্নত এবং পরীক্ষিত হয়েছিল, কিন্তু সোভিয়েত কাজাখস্তানের পভলদর কেমিক্যাল প্ল্যান্টের উদ্দেশ্যে নভিচক অস্ত্র উৎপাদন সাইটটি তখনও নির্মাণাধীন ছিল যখন ১৯৮৭ সালে রাসায়নিক অস্ত্রের ভবন ভাঙ্গার সিদ্ধান্ত নেওয়া হয় আসন্ন রাসায়নিক অস্ত্র সম্মেলনের পরিপ্রেক্ষিতে।
২০১৮ সালের মার্চ মাসে, সাবেক জিআরইউ এজেন্ট সের্গেই স্ক্রিপল এবং তার মেয়েকে রাসায়নিক প্রয়োগে যুক্তরাজ্যের সালিসবারিতে হত্যা করা হয়েছিল, পরে যা নভিচক এজেন্ট হিসেবে সনাক্ত করা হয়। এই ঘটনার ফলে রাশিয়ার সম্ভাব্য উৎপাদন ও রাসায়নিক অস্ত্র ব্যবহারের উপর নতুন বিতর্ক সৃষ্টি হয়, যুক্তরাজ্য রাশিয়ান সরকারকে অভিযুক্ত করার জন্য রাশিয়ান এজেন্টকে দোষারোপ করছে, এ দাবি  রাশিয়া বার বার অস্বীকার করেছে।।
নিষ্পত্তি সুবিধা
রাসায়নিক অস্ত্র ধ্বংসের জন্য রাশিয়ার কয়েকটি কারখানা রয়েছে: সারাটব অবলাস্টের গর্নি-এ,  উদমর্তিয়া এর কামবারকা, লিওনয়ড্কা পেনজা অবলাস্ট, কিরব অবলাস্ট এর মারাদিকোব্সকি,  কুরগান অবলাস্ট এর সচচুচেয়ে এবং সর্বশেষটি হল ইউক্রেন সীমান্ত থেকে ৭০ কি.মি দূরে ব্রায়ান্সক অবলাস্টের পোচেপে, দুই দেশের মধ্যে সাইন ইন চুক্তি অনুযায়ী ইতালির তহবিল নির্মাণ করা হয়েছে।  কিজনার. উদমুরটিয়া-এ সর্বশেষ রাশিয়ান রাসায়নিক অস্ত্র নিষ্কাশন সুবিধাটি ডিসেম্বর ২০১৩ সালে খোলা হয়েছিল।
প্রাগ-সোভিয়েত যুগ
ইউক্রেন দেশটি রাশিয়া, যুক্তরাজ্য এবং মার্কিন যুক্তরাষ্ট্র থেকে ইউক্রেনীয় অঞ্চলের নিশ্চয়তার বিনিময়ে রাশিয়ার কাছে অস্ত্র সরবরাহ করার ব্যাপারে রাজি হয় যা বুদাপেস্ট স্মারক নিরাপত্তা নিশ্চিতকরণ হিসেবে পরিচিত। চীন এবং ফ্রান্সও স্মারকলিপি সমর্থন করে বিবৃতি দেয়।
রাশিয়ার পারমাণবিক অস্ত্র
পারমাণবিক অস্ত্রের সঠিক সংখ্যা একটি রাষ্ট্রীয় গোপন বিষয় এবং অতএব এটি অনুমানের ব্যাপার। ফেডারেশন অফ আমেরিকান সায়েন্টিস্ট অনুমান করেছে যে রাশিয়াতে ৬,৫০০টি পারমাণবিক অস্ত্র রয়েছে যেখানে মার্কিন যুক্তরাষ্ট্রের সংখ্যা ৬,১৮৫টি; রাশিয়া ও মার্কিন যুক্তরাষ্ট্র প্রত্যেকের ১,৬০০টি সক্রিয় মোতায়েনকৃত কৌশলগত পরমাণু ওয়ারহেড রয়েছে।
আরএস-২৮ সারমাট (রুশ: РС-28 Сармат; ন্যাটো রিপোর্টের নাম: SATAN 2), হচ্ছে একটি রাশিয়ান তরল জ্বালানীবাহী এমআইআরবি-সজ্জিত, সুপার হেভি থার্মোনিউক্লিয়ার সশস্ত্র আন্তঃমহাদেশীয় ক্ষেপণাস্ত্র যেটি ২০০৯ থেকে মেকিয়েভ রকেট ডিজাইন ব্যুরো কর্তৃক পরিবর্ধনে রয়েছে, পূর্ববর্তী আর-৩৬ ক্ষেপণাস্ত্রের স্থলে প্রতিস্থাপন করার উদ্দেশ্যে। এটির বিশাল পে-লোড এ সম্ভব হবে ১০টি ভারী ওয়ারহেড বা ১৫ টি হালকা ওয়ারহেড বা ২৪ এর অধিক হাইপারসনিক ইউ-৭১ গ্লাইড যান পর্যন্ত, অথবা ওয়ারহেডের মিশ্রণ এবং বিরোধী ক্ষেপণাস্ত্র ব্যবস্থাকে পরাস্ত করার জন্য ডিজাইন করা বিপুল পরিমাণ হামলা প্রতিরোধকারী;  এটি ইউএস প্রম্পট গ্লোবাল স্ট্রাইকের প্রতিক্রিয়া হিসেবে রাশিয়ান সেনাবাহিনী কর্তৃক ঘোষিত হয়েছিল।
২০১৫ সালের তথ্যে উঠে এসেছে যে রাশিয়া নতুন পারমাণবিক টর্পেডো উন্নয়ন করতে পারে, যা ১০০ মেগাটন পর্যন্ত ক্ষমতাশালী হতে পারে, স্টাটাস-৬ মহাসাগরীয় বহুমুখী ব্যবস্থা, পেন্টাগনের কর্মকর্তাদের রাখা কোডনেম "ক্যানিয়ন"। এই অস্ত্রটি ৫০০ মিটার পর্যন্ত লম্বা সুনামি তরঙ্গ তৈরির জন্য ডিজাইন করা হয়েছে যা কোবল্ট-৬০ সহ একটি শত্রু সমভূমির বিস্তৃত এলাকাকে দূষিত করে এবং লেসার অস্ত্র ও রেলগানের মতো ক্ষেপণাস্ত্র প্রতিরক্ষা ব্যবস্থাগুলিকে প্রতিরোধ করতে পারে যা একটি আইসিবিএম নিষ্ক্রিয় করতে পারে।   দুটি সম্ভাব্য ক্যারিয়ার সাবমেরিন, প্রকল্প ০৯৮৫২ বেলগোরাদ, এবং প্রকল্প ০৯৮৫১ খবরভস্ক, যথাক্রমে ২০১২ এবং ২০১৪ সালে নতুন যান দুটিকে পানিতে নামানো হয়েছে।  স্টাটাস ৬ কে শেষ অবলম্বনের একটি প্রতিরোধক অস্ত্র বলে মনে করা হচ্ছে।  এটিকে একটি টর্পেডো আকৃতির রোবোটিক মিনি-সাবমেরিন বলে মনে করা হচ্ছে, যেটি  গতিতে চলতে পারবে।  আরো সাম্প্রতিক তথ্যে জানা যায় এটির সর্বোচ্চ গতি, পরিসীমা  এবং গভীরতা । ধ্বনিতাত্ত্বিক ট্র্যাকিং ডিভাইসকে ফাঁকি দিতে ডুবো ড্রোনটিতে স্টেলথ প্রযুক্তি দিয়ে আচ্ছাদিত করা হয়েছে।
১লা মার্চ, ২০১৮-এ রাষ্ট্রপতি ভ্লাদিমির পুতিনের বার্ষিক জনসাধরনের উদ্দেশ্যে দেয়া ভাষনে জনসাধারণ্যে দাবি করা হয়েছিল যে রাশিয়া এখন পারমাণবিক অস্ত্রের কয়েকটি নতুন শ্রেণির অধিকারী, যার মধ্যে কয়েকটির ক্ষমতা পূর্বেই বিদ্যমান ছিল বলে মনে করা হয়েছিল। পুতিন কয়েকটি নতুন বা আপগ্রেডেড অস্ত্রের আলোচনা করেন, যার মধ্যে রয়েছে একটি আন্তঃমহাদেশীয় ক্ষেপণাস্ত্র যেটি এভেনগার্দ নামে পরিচিত, শব্দের গতির ২০ গুণ গতিতে ভ্রমণের সময় তীক্ষ্ণ ম্যানুওভার করতে সক্ষম যা এটিকে "যেকোন ক্ষেপণাস্ত্র প্রতিরক্ষা ব্যবস্থার জন্য সম্পূর্ণরূপে অভেদ্য করে তুলেছে।" পুতিন একটি পারমাণবিক শক্তি চালিত ডুবো টর্পেডো এবং পারমাণবিক শক্তি ক্রুজ ক্ষেপণাস্ত্রের অস্তিত্ব সম্পর্কেও আলোচনা করেছেন, উভয়েরই কার্যকরভাবে সীমাহীন রেঞ্জ রয়েছে। তিনি আলোচনা করেন যে রাশিয়া সরমাট নামক একটি ঐতিহ্যবাহী আইসিবিএম-এর একটি নতুন শ্রেণীর পরীক্ষা করেছে, যা সোভিয়েত যুগের সাটার্ন আইসিবিএম-এর রেঞ্জ এবং বহন ক্ষমতা বাড়িয়েছে। এই অস্ত্রের অ্যানিমেশানগুলি সরাসরি এবং টেলিভিশনের দর্শকদের সামনে দেখানো হয়েছিল এবং পুতিন এগুলোর সরকারী পাবলিক নাম দেওয়ার জন্য একটি অনলাইন পোল পরিচালনা করেছিলেন।
রাশিয়ার সামরিক মতবাদে পারমাণবিক অস্ত্র
২০১০ সালে বর্ণিত একটি রাশিয়ান সামরিক মতবাদ অনুযায়ী, পরমাণু অস্ত্র রাশিয়া কর্তৃক ব্যবহার করা হতে পারে "রাশিয়া বা তার মিত্রদের  বিরুদ্ধে পারমাণবিক বা গণ ধংসের অন্যান্য ধরনের অস্ত্র  ব্যবহারের জবাবে, এবং যখন রাষ্ট্রের অস্তিত্ব হুমকির সম্মুখীন তখন প্রচলিত অস্ত্র ব্যবহারের মাধ্যমে রাশিয়ার বিরুদ্ধে আগ্রাসনের ক্ষেত্রে"। বেশিরভাগ সামরিক বিশ্লেষক বিশ্বাস করেন যে, এই ক্ষেত্রে, রাশিয়ার আলোচনায় টেবিলে প্রতিপক্ষকে আনতে সীমিত পারমাণবিক বিনিময় শুরু করার কৌশলটিকে 'এসকেলেট টু ডিএসকেলেট' কৌশলটির দিকে এগিয়ে নিয়ে যেতে হবে। রাশিয়া কোনো প্রধান প্রচলিত দ্বন্দ্বের প্রাথমিক বৃদ্ধিকে হ্রাসের জন্য পারমাণবিক সংঘাতকেও হুমকির মুখে ফেলবে।
পারমাণবিক সমৃদ্ধি
কোরিয় যুদ্ধের পর থেকে, সোভিয়েত ইউনিয়ন মার্কিন যুক্তরাষ্ট্র এবং ন্যাটো এর প্রতিপক্ষ হিসাবে চীনে পারমাণবিক প্রযুক্তি ও অস্ত্র হস্তান্তর করে। ইওন মিহাই পেসেপা এর মতে, "ক্রেমলিনের নতুন শাসক বেইজিংকে একটি নমুনা পরমাণু বোমা সরবরাহ এবং তার ব্যাপক উৎপাদন সহায়তার জন্য সম্মত হওয়ার সাথে সাথে ১৯৫৫ সালের এপ্রিল মাসে কমিউনিস্ট চীনের সাথে ক্রুশ্চেভের পারমাণবিক বিস্তার প্রক্রিয়া শুরু হয়। পরবর্তীতে, সোভিয়েত ইউনিয়ন চীনের নতুন সামরিক পারমাণবিক শিল্পের সব অপরিহার্য অংশই তৈরি করে।"
রাশিয়া নিউক্লিয়ার নন-প্রলিফারেশন ট্রিটির অধীনে পাঁচটি " নিউক্লিয়ার উইপনস স্টেটস" (এনডব্লিউএস) এর একটি, যেটি রাশিয়া (সোভিয়েত ইউনিয়ন হিসেবে) ১৯৬৮ সালে সমর্থন করেছিল।
১৯৯১ সালে সোভিয়েত ইউনিয়নের পতনের পর, বেলারুশ, ইউক্রেন এবং কাজাকিস্তান অঞ্চলে বেশ কয়েকটি সোভিয়েত-যুগের পরমাণু ওয়ারহেড ছিল। এনপিটির কাছে লিসবন প্রোটোকল শর্তাবলী অনুসারে, এবং রাশিয়া, বেলারুশ এবং মার্কিন যুক্তরাষ্ট্রের মধ্যে ১৯৯৫ সালের ত্রিপাক্ষিক চুক্তি অনুসরণ করে এইগুলি রাশিয়াতে স্থানান্তরিত হয়েছিল, যা রাশিয়াকে সোভিয়েত পারমাণবিক অস্ত্রের একমাত্র উত্তরাধিকারী হিসাবে রেখেছিল। এটি অনুমান করা হয়েছে যে সোভিয়েত ইউনিয়নের পতনের সময়ে এটির প্রায় ৪৫,০০০ পারমাণবিক অস্ত্রের মজুদ ছিল।
২০০২ সালে, মার্কিন যুক্তরাষ্ট্র এবং রাশিয়া সর্ট চুক্তিতে উভয় দেশে ২৭০০ এর বেশি ওয়ারহেডের মজুদ না রাখায় সম্মত হয়। ২০০৩ সালে মার্কিন যুক্তরাষ্ট্র রাশিয়ার প্রস্তাবে প্রত্যাখ্যান করেছিল, প্রস্তাবে ছিল যে উভয় দেশ পরমাণু অস্ত্রের মজুদ ১,৫০০ এর নিচে রাখবে। রাশিয়া, পরিবর্তে, কৌশলগত পরমাণু অস্ত্র হ্রাসের আলোচনা করতে অস্বীকার করে।
মার্কিন প্রেসিডেন্ট জর্জ ডব্লিউ বুশ ১৯৭২ সালের এন্টি-বালিস্টিক মিসাইল চুক্তি থেকে প্রত্যাহারের পর, রাশিয়া তাদের পারমাণবিক ক্ষমতা গড়ে তুলতে প্রতিক্রিয়া জানায়, এভাবে মার্কিন ক্ষমতার সমভার অর্জনের জন্য।
রাশিয়া পারমাণবিক অস্ত্র নিষিদ্ধকরণের বিষয়ে জাতিসংঘের চুক্তিতে স্বাক্ষর না করার সিদ্ধান্ত নেয়, যা ৭ জুলাই ২০১৭-এ ১২২টি রাষ্ট্র কর্তৃক গৃহীত হয়েছিল।
রাশিয়া উত্তর কোরিয়ার পারমাণবিক কর্মসূচিতে অবদান রেখেছে এমন অভিযোগ ছিল, এটি উত্তর কোরিয়ার কাছে পরমাণু উপকরণের নিরাপদ সংরক্ষণাগার এবং পরিবহন বিক্রয় করেছে। তারপর থেকে উত্তর কোরিয়ার পরমাণু পরীক্ষার নিন্দা জানিয়েছে রাশিয়া।
রাশিয়ার এসভিআর থেকে বিদায় নেওয়া সের্গেই ট্রেটিকাকভের মতে, একজন ব্যবসায়ী তাকে বলেছিলেন যে তিনি মস্কোর বাইরে তার ডাচায় নিজের পারমাণবিক বোমা রেখেছেন।
রাশিয়া থেকে পারমাণবিক অস্ত্রোপচারের অভিযোগ
সর্বোচ্চ মর্যাদার জিআরইউ ত্যাগকারী স্ট্যানিস্লাভ লুনভ যুদ্ধের ঘটনায় যুক্তরাষ্ট্রে মার্কিন সেনাদের বিরুদ্ধে কৌশলগত পারমাণবিক অস্ত্র ব্যবহারের জন্য সোভিয়েত পরিকল্পনার বর্ণনা দিয়েছেন। তিনি সোভিয়েতের তৈরি স্যুটকেস পারমাণবিক অস্ত্রের বর্ণনা করেছেন যেটি আরএ-১১৫এস (অথবা সাবমেরিয়াল অস্ত্রের জন্য আরএ-১১৫-০১এসs) হিসাবে চিহ্নিত করা হয়েছে যা পঞ্চাশ থেকে ষাট পাউন্ড (২৩ কেজি - ২৭ কেজি)। একটি বৈদ্যুতিক উৎসের সঙ্গে তারযুক্ত থাকলে এই বহনযোগ্য বোমা অনেক বছর ধরে থাকতে পারে। "বৈদ্যুতিক বিচ্যুতি হলে, একটি ব্যাটারি ব্যাকআপ আছে। যদি ব্যাটারি কম থাকে তবে অস্ত্রটিতে ট্রান্সমিটার থাকে যা কোডেড বার্তা প্রেরণ করে - স্যাটেলাইটের মাধ্যমে বা সরাসরি রাশিয়ান দূতাবাসে বা কনস্যুলেটে জিআরইউ পোস্টে পাঠায়।"
লুনাভ ব্যক্তিগতভাবে শেনান্ডােয়া ভ্যালি এলাকায় অস্ত্রের মজুদের জন্য গোপন জায়গা খুঁজছিলেন। তিনি বলেন, "মার্কিন যুক্তরাষ্ট্রে পারমাণবিক অস্ত্র চোরাচালান করা বিস্ময়করভাবে সহজ" অথবা মেক্সিকান সীমান্ত জুড়ে বা একটি ছোট পরিবহনযোগ্য ক্ষেপণাস্ত্র ব্যবহার করে যা একটি রাশিয়ান বিমান থেকে অলক্ষিত অবস্থায় পড়ে যেতে পারে।" লুনাভ কর্তৃক চিহ্নিত এলাকায় অনুসন্ধান- যিনি স্বীকার করেছেন যে তিনি কখনো মার্কিন যুক্তরাষ্ট্রে কোনো অস্ত্র নিয়ে আসেননি - পরিচালিত হয়েছে, "কিন্তু আইন-শৃঙ্খলা রক্ষাকারী বাহিনী এমন অস্ত্রের কোন মজুদ খুজে পায়নি, তার সাথে বা বহনযোগ্য পারমাণবিক অস্ত্র ছাড়া " মার্কিন যুক্তরাষ্ট্রে।
থার্মোনিউক্লিয়ার অস্ত্র
প্রথম সোভিয়েত ফিউশন বা হাইড্রোজেন বোমা বা থার্মোনিউক্লিয়ার অস্ত্রের ডিজাইন, যা ১৯৪৯ সালে আন্দ্রেই সাখারভ এবং ভিটালি গিনজবার্গ দ্বারা তৈরি করা হয়েছিল (সোভিয়েতদের একটি কার্যকরী ফিশন বোমা থাকার আগে), একটি রাশিয়ান লেয়ার কেকের পরে স্লোইকা নামে ডাকা হয়েছিল এবং এটি টেলার-উলাম কনফিগারেশনের ছিল না। এটি ফিসাইল উপাদানের পর্যায়ক্রমে স্তর এবং লিথিয়াম ডিউটারাইড ফিউশন জ্বালানী ব্যবহার করেছিল যা ট্রিটিয়ামের সাথে স্পাইক করা হয়েছিল (এটিকে পরে সাখারভের "প্রথম ধারণা" বলা হয়েছিল)। যদিও পারমাণবিক সংমিশ্রণ প্রযুক্তিগতভাবে অর্জনযোগ্য হতে পারে, তবে এটিতে "মঞ্চস্থ" অস্ত্রের স্কেলিং বৈশিষ্ট্য ছিল না। সুতরাং, এই জাতীয় নকশা থার্মোনিউক্লিয়ার অস্ত্র তৈরি করতে পারেনি যার বিস্ফোরক ফলন নির্বিচারে বড় করা যেতে পারে (সেই সময়ে মার্কিন নকশার বিপরীতে)। ফিশন কোরের চারপাশে আবৃত ফিউশন স্তরটি শুধুমাত্র ফিশন শক্তিকে মাঝারিভাবে গুণ করতে পারে (আধুনিক টেলার-উলাম ডিজাইন এটিকে ৩০-গুণ করতে পারে)। অতিরিক্তভাবে, পুরো ফিউশন পর্যায়টি প্রচলিত বিস্ফোরক দ্বারা বিভাজন কোর সহ, প্রয়োজনীয় রাসায়নিক বিস্ফোরকের পরিমাণকে যথেষ্ট পরিমাণে বহুগুণ করে বিস্ফোরিত করতে হয়েছিল।
প্রথম স্লোইকা ডিজাইন পরীক্ষা, RDS-6s, ১৯৫৩ সালে ৪০০ kT (১,৭০০ TJ) (ফিউশন থেকে ১৫%-২০%) এর সমান ফলন দিয়ে বিস্ফোরিত হয়েছিল। মেগাটন-রেঞ্জ ফলাফল অর্জনের জন্য একটি স্লোইকা ডিজাইন ব্যবহার করার প্রচেষ্টা অকার্যকর প্রমাণিত হয়েছে। মার্কিন যুক্তরাষ্ট্র ১৯৫২ সালের নভেম্বরে "আইভি মাইক" থার্মোনিউক্লিয়ার ডিভাইসটি পরীক্ষা করার পরে, প্রমাণ করে যে একটি মাল্টিমেগাটন বোমা তৈরি করা যেতে পারে, সোভিয়েতরা একটি বিকল্প নকশার সন্ধান করে। "দ্বিতীয় আইডিয়া", যেমনটি সাখারভ তার স্মৃতিকথায় উল্লেখ করেছেন, ১৯৪৮ সালের নভেম্বরে গিনজবার্গের দ্বারা বোমায় লিথিয়াম ডিউটেরাইড ব্যবহার করার পূর্ববর্তী প্রস্তাব ছিল, যা নিউট্রন দ্বারা বোমা হামলার সময় ট্রিটিয়াম এবং ফ্রি ডিউটেরিয়াম তৈরি করবে। পরবর্তী অগ্রগতি সাখারভ এবং ইয়াকভ জেলডোভিচ দ্বারা আবিষ্কৃত এবং বিকশিত হয়েছিল, যা ১৯৫৪ সালের প্রথম দিকে ফিশন বোমা থেকে মাধ্যমিককে সংকুচিত করার জন্য ("বিকিরণ বিস্ফোরণ") ব্যবহার করে। সাখারভের "তৃতীয় ধারণা", হিসাবে টেলার-উলাম ডিজাইনটি ইউএসএসআর-এ পরিচিত ছিল, ১৯৫৫ সালের নভেম্বরে "RDS-37" শটে পরীক্ষা করা হয়েছিল যার ফলন ১.৬ Mt (৬.৭ PJ) ছিল।
সোভিয়েতরা ১৯৬১ সালের অক্টোবরে "মঞ্চায়ন" ধারণার শক্তি প্রদর্শন করেছিল, যখন তারা ৫০ Mt (২১০ PJ) হাইড্রোজেন বোমার বিশাল এবং অপ্রত্যাশিত জার বোম্বার বিস্ফোরণ ঘটায় যেটির প্রায় ৯৭% শক্তি ফিউশন থেকে পাওয়া যায়। এটি ছিল যেকোন দেশের তৈরি ও পরীক্ষিত বৃহত্তম পারমাণবিক অস্ত্র।
প্রতিকণা
প্রতিকণা হলো এমন কণিকা যার ভর এবং স্পিন অন্য একটি কণিকার সমান, কিন্তু যার তাড়িৎ আধান, ব্যারিয়ন সংখ্যা, লেপটন সংখ্যা প্রভৃতি অন্য কণিকাটির সমমানের অথচ বিপরীতধর্মী। কিছু সম্পূর্ণ নিরপেক্ষ কণিকা যেমন- ফোটন ও π০ মেসন (এরা নিজেরাই নিজেদের প্রতিকণা) ব্যতীত অন্য সব কণিকারই একটি করে প্রতিকণা রয়েছে। প্রতিনিউট্রিনো হচ্ছে নিউট্রিনোর প্রতিকণা, প্রতিপ্রোটন হলো প্রোটনের প্রতিকণা, ইত্যাদি। মূলতঃ প্রতিপ্রোটন, প্রতিনিউট্রন এবং প্রতিইলেকট্রন বা পজিট্রন সমূহকে নিয়ে গঠিত হয় প্রতিপদার্থ।
কাভি খুশি কাভি গাম...
কাভি খুশি কাভি গাম হল করণ জোহর পরিচালিত ২০০১ সালের ভারতীয় হিন্দি ভাষার নাট্য চলচ্চিত্র। অমিতাভ বচ্চন,জয়া বচ্চন,শাহরুখ খান,কাজল,ঋত্বিক রোশন,কারিনা কাপুর অভিনীত চলচ্চিত্র।
কাহিনী সংক্ষেপ
দরিদ্র ঘরের মেয়েকে বিয়ে করার জন্য ধনী রাহুলকে তার বাবা পরিত্যাগ করে। রাহুল বাড়ি থেকে বেরিয়ে যায় ও একটি নতুন জীবন গড়ার জন্য লন্ডনে যান। বছরখানেক পরে তার ছোট ভাই রোহান রাহুলকে দেশে ফিরিয়ে আনতে এবং পরিবারকে পুনরায় একত্রিত করার মিশনে লন্ডন যাত্রা করে। এক সময় রোহান পরিবারকে পুনরায় একত্রিত করার মিশনে সফল হয়।
বক্স আফিস
চলচ্চিত্রটি প্রথম দিন সাত কোটি এবং সপ্তাহান্তে ১৪ কোটি আয় করে।যা সেই সময়ের রেকর্ড ছিল। এই চলচ্চিত্রটি মোট ১৭১.২৯  কোটি আয় করে। এটি গদর: এক প্রেম কাহানি এর পরে ২০০১ সালের  সবচেয়ে বেশি আয় করা  সিনেমা ছিল।
রয়্যাল ডাচ ক্রিকেট অ্যাসোসিয়েশন
রয়্যাল ডাচ ক্রিকেট অ্যাসোসিয়েশন বা ওলন্দাজ রাজকীয় ক্রিকেট সংস্থা (Koninklijke Nederlandse Cricket Bond, KNCB) হল নেদারল্যান্ডস দেশের জাতীয় ক্রিকেট পরিচালক সংগঠন। ১৯৬৬ থেকে এটি আইসিসির সহযোগী সদস্য। ইউরোপীয় ক্রিকেট কাউন্সিল-এর সদস্য হওয়ার জন্য নেদারল্যান্ডস ইউরোপীয় ক্রিকেট চ্যাম্পিয়নশিপ প্রতিযোগিতায় অংশ নিতে পারে। এই সংগঠন ঘরোয়া প্রতিযোগিতা হিসেবে টপক্লাস, হুফডিক্লাস, ডাচ টি২০ লিগ, আর্স্তেক্লাস প্রভৃতি প্রতিযোগিতা আয়োজন করে।
সীতাকুণ্ড সরকারি আদর্শ উচ্চ বিদ্যালয়
সীতাকুন্ড সরকারি আদর্শ উচ্চ বিদ্যালয় বাংলাদেশের চট্টগ্রাম জেলার সীতাকুন্ড থানায় অবস্থিত। মাওলানা ওবায়দুল হকের অর্থনৈতিক সহযোগিতায় ও পিডব্লিওডি-এর দানকুত জমিতে ১৯১৩ সালে বিদ্যালয়টি প্রতিষ্ঠিত করা হয়। প্রখ্যাত ভাষাবিদ মুহম্মদ শহীদুল্লাহ তাঁর কর্মজীবনে স্বল্পসময়ের জন্য এ বিদ্যালয়ে প্রধান শিক্ষকের দায়িত্ব পালন করেছিলেন।
রয়্যাল ডাচ ক্রিকেট অ্যাসোসিয়েশন
ইতিহাস
১৭৮০-এর দশকে শেভেনিঙ্গেনে একজন ইংরেজ ভ্রমণকারী ডাচদের মাটিতে প্রথম ক্রিকেট খেলতে দেখেছিল এবং ২০ শতকের শুরুতে ডাচ দলগুলি নিয়মিত ইংল্যান্ড সফর করছিল। ১৯ শতকে ক্রিকেট ছিল নেদারল্যান্ডসের সবচেয়ে জনপ্রিয় খেলাগুলির মধ্যে একটি, যা অন্যান্য অনেক খেলা, বিশেষ করে অ্যাসোসিয়েশন ফুটবল দ্বারা ছাড়িয়ে গেছে। এমনকি মে ১৯৪০ এবং মে ১৯৪৫ সালের মধ্যে দেশটির জার্মান দখলে টিকে থাকার জন্য ক্রিকেটে পর্যাপ্ত অনুসরণ করা হয়েছিল। খেলাটি, অ্যাডলফ হিটলার নিজেই "মানুষহীন এবং অ-জার্মান" এবং "অপ্রতুলভাবে সহিংস" হিসাবে বিখ্যাতভাবে বরখাস্ত করেছিলেন, সামান্য কিছুতেই ধন্যবাদ সহ্য করেছিলেন। স্থানীয় খেলোয়াড়দের প্রচণ্ড উৎসাহের অংশ, যারা সপ্তাহান্তে ভ্রমণে গ্রাউন্ড এবং বিধিনিষেধ প্রত্যাখ্যান করেছে - হাজার হাজার ভারী অস্ত্রধারী নাৎসিদের উপস্থিতি এবং রটারডামে প্রধান ক্রীড়া ব্যবসায়ীদের বোমা হামলা - প্রায় ৩০০ জনকে সংগঠিত করার জন্য এক বছর মেলে।
১৯৬৬ তে সংগঠনটি আইসিসির সদস্য মর্যাদা লাভ করে। নেদারল্যান্ডসে কয়েকটি ক্রিকেট মাঠ রয়েছে যেগুলো আমস্টারডাম, আমস্টেলভিন এবং ভুরবার্গ-এর মতো ওডিআই আয়োজনের জন্য আইসিসি কর্তৃক আনুষ্ঠানিকভাবে অনুমোদিত। এটি ১৯৯৯ ক্রিকেট বিশ্বকাপ এর কিছু ম্যাচ আয়োজন করেছিল, যদিও ডাচরা সেই টুর্নামেন্টে অংশগ্রহণ করেনি। এরপর ধীরে ধীরে নেদারল্যান্ডস ক্রিকেট বিশ্বকাপ ও টি২০ বিশ্বকাপে নিয়মিত অংশগ্রহণ করা শুরু করে। বেশিরভাগ ক্ষেত্রেই তাদের বাছাইপর্বের গণ্ডি পেরিয়ে উঠতে হয়েছিল, আবার কখনও তারা তাতেও অসফল হয়। বিশ্বকাপে প্রথম জয় আসে নামিবিয়ার বিরুদ্ধে ২০০৩-এ। ওডিআই বিশ্বকাপের ইতিহাস খুব একটা পক্ষে না গেলেও টি২০ বিশ্বকাপে নেদারল্যান্ডসের পারফরম্যান্স যথেষ্ট ভালো। তিনটি আসর বাদ দিয়ে প্রতিবারেই তারা প্রথম রাউন্ড বা গ্রুপ পর্ব (সুপার ১০/১২) এ অংশ নিয়েছে। ২০২২-এ পয়েন্ট তালিকায় উপরে থাকার জন্য ২০২৪ আসরে সরাসরি খেলার সুযোগ পায়।
অন্যদিকে নেদারল্যান্ডস মহিলা দল প্রথাগতভাবে দুর্বল ছিল কিন্তু গত কয়েক বছরে, তারা অসাধারণ উন্নতি করেছে, টেস্ট স্ট্যাটাস অর্জন করেছে এবং সাম্প্রতিক সময়ে পুরুষদের থেকে অগ্রগতি অনেক বেশি হয়েছে।
পৃষ্ঠপোষক
২০১১ ক্রিকেট বিশ্বকাপের সময় আমুল ডাচ ক্রিকেট দলের অফিসিয়াল পৃষ্ঠপোষক ছিল। অতি সম্প্রতি, কেএনসিবি-র ডাচ ব্যাংক ABN AMRO-এর সাথে একটি স্পনসরশিপ ছিল, যার প্রধান নির্বাহী রিচার্ড কক্স ঘোষণা করেছিলেন যে এই অংশীদারিত্বের মাধ্যমে, ২০১৫ ক্রিকেট বিশ্বকাপের মধ্যে, তারা পেশাদারভাবে অনেক খেলোয়াড়কে চুক্তিবদ্ধ করতে পারে। এটি ছিল ২০১৬ পর্যন্ত একটি চার বছরের চুক্তি।
সীতাকুণ্ড সরকারি আদর্শ উচ্চ বিদ্যালয়
শিক্ষক ও ছাত্র
বিদ্যালয়টিতে ৬-১০ম শ্রেণী পর্যন্ত পাঠদান করা হয়। বর্তমানে বিদ্যালয়টিতে শিক্ষকের সংখ্যা ২৫ জন। স্কুলের ছাত্রসংখ্যা ১০০০-এর অধিক জন।
পুত্রকামেষ্ঠী
পুত্রকামেষ্টী হলো বিশেষ যজ্ঞ যা হিন্দুধর্মে পুত্র লাভের জন্য সম্পাদিত হয়। এটি একটি কাম্য-কর্ম।
প্রাচীন ভারতীয় মহাকাব্য রামায়ণে, ঋষি বশিষ্ঠের সুপারিশে, অযোধ্যার রাজা দশরথ ঋষ্যশ্রীঙ্গ মুনির (বিভাণ্ডকের পুত্র) তত্ত্বাবধানে পুত্রকামেষ্ঠী যজ্ঞ করেছিলেন, যিনি যজুর্বেদের একজন বিশেষজ্ঞ ছিলেন, যেখানে এই যজ্ঞের নির্দেশিকা রয়েছে। এর সফল সমাপ্তির পর, অগ্নিদেব আবির্ভূত হন এবং অযোধ্যার রাজাকে মিষ্টির বাটি উপহার দেন, যা তার পুত্র রাম, লক্ষ্মণ, ভরত ও শত্রুঘ্নকে প্রকাশ করার জন্য তার তিন রাণীকে প্রদান করা হয়েছিল।
জুনায়েদ হালিম
জুনায়েদ হালিম হলেন একজন বাংলাদেশী চিত্রসম্পাদক এবং অভিনেতা। তিনি শঙ্খনাদ (২০০৪), বৃত্তের বাইরে (২০০৯) এবং মায়া: দ্য লস্ট মাদার (২০১৯) চলচ্চিত্রের জন্য তিনবার শ্রেষ্ঠ চিত্রসম্পাদক বিভাগে জাতীয় চলচ্চিত্র পুরস্কার লাভ করেছেন।
চিত্রসম্পাদক হিসেবে
• শরৎ – ২০০০
• ব্যাচেলর – ২০০৪
• শঙ্খনাদ – ২০০৫